Εγκλεισμός

Ο Θεός συμβούλεψε τον Νώε να κατασκευάσει μία κιβωτό, να βάλει εκεί όλη του την οικογένεια, ζευγάρια από όλα τα ζώα της γης και να κλειστούν εκεί, για αρκετό καιρό, μέχρι να περάσει η καταιγίδα.

Σκοπός Του ήταν να διασωθεί το ανθρώπινο αλλά και το ζωικό γένος.

Ο δικός μας εγκλεισμός, λόγω του covid-19, ήταν υποχρεωτικός αλλά ταυτόχρονα και προσωπική μας ευθύνη. Κλειστήκαμε μέσα για το δικό μας καλό, για την υγεία μας, αλλά και για την υγεία όλων γύρω μας. Αυτός ο εγκλεισμός κρατάει σχεδόν έναν χρόνο, με δύσκολες στιγμές, με δυσφορίες, με στεναχώριες, αλλά ταυτόχρονα γνωρίσαμε καινούριους τρόπους στην εκπαίδευση και στην εργασία, εκτιμήσαμε τα απλά πράγματα που είχαμε σαν αυτονόητα όπως, την αγκαλιά, το παιχνίδι, την βόλτα στον ήλιο, το χαμόγελο πίσω από τις μάσκες.

«Ουδέν κακόν αμιγές καλού»

Η φύση επίσης, ανταποκρίθηκε, αναγεννήθηκε, ο αέρας καθάρισε σε όλον τον πλανήτη, τα ζώα πολλαπλασιάστηκαν.

Η «διάσωσή» μας φτάνει στο τέλος. Ανυπομονώ να δω την καινούρια ζωή μας.